CELEX: 62010CN0120
Language: et
Date: 2010-03-05 00:00:00
Title: Kohtuasi C-120/10: Eelotsusetaotlus, mille on esitanud Conseil d’État (Belgia) 5. märtsil 2010 — European Air Transport SA versus Collège d’Environnement de la Région de Bruxelles-Capitale, Région de Bruxelles-Capitale

5.6.2010   
            
            
               ET
            
            
               Euroopa Liidu Teataja
            
            
               C 148/13
            
         Eelotsusetaotlus, mille on esitanud Conseil d’État (Belgia) 5. märtsil 2010 — European Air Transport SA versus Collège d’Environnement de la Région de Bruxelles-Capitale, Région de Bruxelles-Capitale
   (Kohtuasi C-120/10)
   2010/C 148/20
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebuse esitaja: European Air Transport SA.
   
      Vastustajad: Collège d’Environnement de la Région de Bruxelles-Capitale, Région de Bruxelles-Capitale
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 26. märtsi 2002. aasta direktiivi 2002/30/EÜ müraga seotud käitamispiirangute eeskirjade ja -korra kehtestamise kohta ühenduse lennuväljadel (1) artikli 2 punktis e sätestatud mõistet „käitamispiirangud” tuleb tõlgendada nii, et see hõlmab norme, mis sätestavad maapinnal mõõdetava mürataseme piirid, mida tuleb järgida lennujaama lähedal asuvatest aladest ülelennul ning mille ületajat võidakse karistada, arvestades et õhusõidukid peavad järgima lennuteekonda ning teiste haldusasutuste kehtestatud maandumis- ja õhkutõusmisprotseduuri, mis ei võta arvesse nende mürapiiride järgimist?
            
         
               2.
            
            
               Kas sama direktiivi artikli 2 punkti e ning artikli 4 lõiget 4 tuleb tõlgendada nii, et iga „käitamispiirang” peab olema „toimivuspõhine”, või on nende sätete kohaselt lubatav, et teised, keskkonnakaitset puudutavad sätted piiravad juurdepääsu lennujaamale maapinnal mõõdetava mürataseme alusel, mida tuleb järgida lennujaama lähedal asuvatest aladest ülelennul ning mille ületajat võidakse karistada?
            
         
               3.
            
            
               Kas sama direktiivi artikli 4 lõiget 4 tuleb tõlgendada nii, et see keelab selle, et lisaks toimivuspõhistele käitamispiirangutele, mille aluseks on õhusõiduki müratase, kehtestatakse ka keskkonnakaitset puudutavate normidega maapinnal mõõdetava mürataseme piirid, mida tuleb järgida lennujaama lähedal asuvatest aladest ülelennul?
            
         
               4.
            
            
               Kas sama direktiivi artikli 6 lõiget 2 tuleb tõlgendada nii, et see keelab selle, et normid sätestavad maapinnal mõõdetava mürataseme piirid, mida tuleb järgida lennujaama lähedal asuvatest aladest ülelennul ning mille ületajat võidakse karistada, arvestades et neid norme võivad tõenäoliselt rikkuda lennukid, mis vastavad rahvusvahelise tsiviillennunduse konventsiooni 16. lisa 1. köite II osa 4. peatüki standarditele?
            
         
      (1)  EÜT L 85, lk 40; ELT eriväljaanne 07/06, lk 96.